360 



benyttes til Græsning for alle de Heste, som høre hjemme i 

 Reykjavik, og desuden til de fremmede Heste, som komme 

 dertil. I Forhold til Græsgangenes Størrelse er Hestemængden 

 altfor stor, og derfor se disse Myrstrækningers Vegetation saa 

 ynkelig ud. 



Vandvegetationen havde det normale Udseende, og her 

 kunde man næsten ikke mærke af Planternes Udseende, at 

 det var i Oktober, undtagen derved, at mange af Planterne 

 vare fruktificerende. I en lille Sø, der strækker sig indtil 

 Byens Centrum, fandtes et Potamogetonetum (af P.fili- 

 formis) udstrakt fra den ene Bred til den anden. Enkelte 

 Steder havde Heleocharis palustris tilkæmpet sig Terrænet 

 og voxede i smaa Grupper, der saa ud i Afstand som smaa 

 Holme. Af Grønalger fandtes her meget lidt, dog var her 

 Enteromorpha intestinalis i Mængde. 



Formedelst den rigelige Nedbør vare alle Grøfter og Pytter 

 fulde af Vand; i disse fandtes hist og her sterile Grønalger 

 (Zygnema, Spirogyra). En Vandform af Juncus supinus 

 med haarfine Blade var hyppig i de vandfyldte Grøfter. 



Batrachospermum sp., som først er funden paa Island af 

 Cand. mag. C. Ostenfeld ved de varme Kilder ved Reykja- 

 vik i 1896, gjenfandt jeg paa samme Sted fruktificerende. 

 Den forekom i rigelig Mængde. 



Paa stærkt gødede Steder var Hormidium parietinum, 

 den bladede Form Prasiola crispa, meget udbredt. Den 

 er vistnok en af de allermest almindelige Landalger i 

 Island. I Øst-Island l ) og Vest-Island har jeg truffet den 

 næsten paa hver eneste Gaard. 



») cfr. Bot. Tidsskr. 19. B. p. 290. 



